62025CO0163_INF
Uznesenie Súdneho dvora (ôsma komora) z 3. októbra 2025 –Sadalbari
(vec C‑163/25)
„Návrh na začatie prejudiciálneho konania – Článok 53 ods. 2 a článok 99 Rokovacieho poriadku Súdneho dvora – Odpoveď, ktorú možno jednoznačne vyvodiť z judikatúry – Trhy s finančnými nástrojmi – Smernica 2004/39/ES – Článok 4 ods. 1 bod 14 – Pojem ‚regulovaný trh‘ – Povolenie – Požiadavky na fungovanie – Trh spravovaný v dôsledku zlúčenia právnickou osobou, ktorá tiež spravuje regulovaný trh – Článok 94 písm. c) rokovacieho poriadku – Zjavná neprípustnosť“
Sloboda usadiť sa – Slobodné poskytovanie služieb – Trhy s finančnými nástrojmi – Smernica 2004/39 – Regulovaný trh – Pojem – Trh s finančnými nástrojmi, ktorý nie je povolený ako regulovaný trh v zmysle tejto smernice a nespĺňa jej požiadavky – Vylúčenie – Organizátor, ktorý sa zlúčil s organizátorom regulovaného trhu – Neexistencia vplyvu
(Smernica Európskeho parlamentu a Rady 2004/39, článok 4 ods. 1 bod 14 a článok 36 ods. 1)
(pozri body 31, 32, 34 a výrok)
Výrok
Článok 4 ods. 1 bod 14 a článok 36 ods. 1 smernice Európskeho parlamentu a Rady 2004/39/ES z 21. apríla 2004 o trhoch s finančnými nástrojmi, o zmene a doplnení smerníc Rady 85/611/EHS a 93/6/EHS a smernice Európskeho parlamentu a Rady 2000/12/ES a o zrušení smernice Rady 93/22/EHS
sa majú vykladať v tom zmysle, že:
trh s finančnými nástrojmi, ktorý nebol povolený ako „regulovaný trh“ v zmysle tejto smernice alebo ktorý nespĺňa ostatné podmienky upravené ustanoveniami hlavy III uvedenej smernice, nepredstavuje „regulovaný trh“ v zmysle tej istej smernice.